Geregistreerde kiesers wat verhuis het, moet in hulle nuwe kiesafdeling herregistreer. Dit sal jou in staat stel om te stem in die kiesafdeling waar jy woon. Jy kan by jou plaaslike kantoor van die Onafhanklike Verkiesingskommissie registreer, of tydens die openbare geleenthede vir registrasie as kieser wat deur die OVK afgekondig word.
Kontak die OVK tolvry by 0800 11 8000 en verstrek jou nuwe fisiese adres.
Die OVK sal jou dan na die regte registrasiekantoor verwys.
Toon jou identiteitsdokument met doe 13-syfer-staafkode by die registrasiekantoor.
Vul die aansoekvorm wat by die registrasiekantoor aan jou uitgereik word, in.
Jy sal onmiddellik geregistreer word.
Hierdie diens is gratis.
Vorms is by die registrasiekantoor te kry.